Discuție Wikipedia:Sfatul Bătrânilor/Arhiva 18

message: Am primit de curînd, cu ajutorul colegului nostru Miron, o ofertă de fotografii de la un grup de fotografi, adunaţi în jurul forumului de la Softpedia.com. Oamenii sînt mai mult interesaţi de fotografia artistică, dar în măsura în care pot contribui, şi-au exprimat dorinţa de a ne sprijini cu fotografii suficient de enciclopedice.
Aş dori să le dăm o listă de subiecte care ne interesează pe noi. În grabă, le-am spus că avem nevoie de fotografii în următoarele subiecte (mă autocitez din mesajul pe care l-am postat acolo):
replies: text: :- Obiective importante din diverse localităţi: indiferent de mărimea localităţii avem nevoie de cîte cel puţin o imagine reprezentativă. Mai ales oraşele mari ar avea nevoie de cîte un set de fotografii ale clădirilor, străzilor, parcurilor importante.
replies: text: :- Portrete (sau alte fotografii) de personalităţi: problema mare pe care o avem aici este că deşi există pe internet numeroase fotografii ale politicienilor, scriitorilor, sportivilor, etc., toate sînt protejate de drepturile de autor. Recunosc că nu e uşor să te apropii de aceşti oameni (şi vorba lui mr.fred, dacă nu te apropii destul, nu iese bine), dar cine ştie de unde sare iepurele.

text: :- Animale, insecte, plante, obiecte, de preferat din cele mai puţin familiare. Aceia dintre voi care au o pasiune pentru botanică sau zoologie, şi care ştiu bine ce specie de vietate este cea din fotografie, sînt primiţi cu braţele deschise.

text: :- Alte exemple la întîmplare: fenomene optice (curcubeu, reflexie, polarizare), fotografie astronomică, evenimente sociale curente sau recente (revoluţia, mineriade, alegeri), opere de artă (sculpturi, picturi), stiluri arhitectonice, etc., etc.
Au înţeles problema drepturilor de autor şi vor să ni le ofere fie sub licenţă GNU fie să le elibereze de tot, în domeniul public, ceea ne permite să le punem la Commons. Deja avem cîteva poze de la ei, ca de exemplu cele trimise de Lucifer80 şi incluse în articolele Poiana Braşov, Munţii Bucegi, Mangalia, etc.
Deci trebuie să-i ajutăm cu o serie de sugestii despre ce fel de fotografii avem noi nevoie. Aştept să vă exprimaţi cererile. — AdiJapan ☎ 27 februarie 2006 14:56 (EET)

text: Cred că e necesară permanent o pagină de imagini cerute, aşa cum există pentru articole... —SCriBu msg 27 februarie 2006 15:15 (EET)
replies: text: :N-ar fi rău, chiar e bună ideea. Dar în cazul de faţă cred că lucrurile vor merge cam aşa: oamenii o să facă o colecţie de poze, noi ne uităm la ele şi alegem. Le-am cere prea mult dacă le-am da o listă de ce avem noi nevoie, şi în plus o astfel de listă ar fi imensă. — AdiJapan ☎ 27 februarie 2006 15:42 (EET)
replies: text: :: Eu aş avea o singură rugăminte / sugestie pentru ei: am văzut pozele uploadate şi sunt minunate, atâta că probabil pentru ei e mai bine să le pună cu chenar negru, dar în wikipedia pe fond alb arată nasol (părerea mea); dacă s-ar putea scoate acel chenar înainte de a uploada pozele, ar fi genial! --Vlad|-> 27 februarie 2006 19:37 (EET)
replies: text: :::Le-am spus. S-a aranjat, nu le mai înrămează. — AdiJapan ☎ 27 februarie 2006 19:58 (EET)

text: Superbă idee. Am văzut şi contribuţiile lui Lucifer80 e foarte bine să avem ilustrări ale articolelor, în afară de cele oferite de commons. Elerium |  Mesaje către Elerium 27 februarie 2006 20:07 (EET).
replies: text: : Spre exemplu la Discuţie:Creştinism ortodox#Imagine chiar se punea problema unei imagini.Elerium |  Mesaje către Elerium 27 februarie 2006 20:15 (EET).

text: Având în vedere obiceiurile mele de editare, ar fi două categorii de poze care m-ar interesa: pozele cu fotbalişti (ăn special de la Rapid :) şi de la echipele mari) şi poze legate de tehnologia informaţiei - poze cu calculatoare şi elemente componente (tastaturi, mouse, etc..) --Strainu 9 martie 2006 21:45 (EET)
thread_title: Ofertă de fotografii pentru Wikipedia